Тақырыбы: Ризашылық пен Алғыс

 Мақсаты: Оқушылардың «сыйластық» құндылықтары туралы түсініктерін кеңейту.

 Міндеттері: - ризашылық пен алғыс туралы түсінік беру; – үлкен – кішіге деген сүйіспеншілігін, сыпайылық қарым-қатынасын дамыту; – әдептілікке, кішіпейілділікке, ізеттілікке тәрбиелеу;

Көрнекі құралдары: оқулық, дәптер, кеспе бата қағазы,қоржын,интерактивтік тақта

Шаттық шеңбері: Ризашылық Сөзі мен әнін жазған Луиза Хей Ризамын бүгінге, Ризамын бүгінге, Ризамын бүгінге, Ризамын бүгінге! Ризамын, ризамын, ризамын, ризамын, Ризамын, ризамын, ризамын, бүгінге, Ризамын, ризамын, ризамын қазірге.

 Әңгімелесу Алғыс дегенді қалай түсінесіңдер? Адам өзінің ризашылығын, алғысын қандай сөздермен білдіреді? Сендерге кім қандай жағдайда алғыс айтты? Өздерің қандай жағдайда алғыс айтып көрдіңдер? –Ризашылық-адмның басқа адамнан көрген жақсылығы, көмегі, көңілі үшін қанағаттанушылық және алғыс білдірушілік сезімі –Алғыс-адамның адамға жасаған жақсылығы, көмегі, көңілі үшін ризашылық білдіруі, сондай-ақ оның ойы мен іс-әрекетіне, жасаған істеріне жоғары баға беруі. Мәтін мен жұмыс «Алғыс» М. Төрежанов. ( мұғалім мәтінді оқиды, тізбектеп оқушыларға оқыту) Қасым мен Хасен анасына не үшін алғыс айтты? Анасы балаларына алғысты не үшін айтты? Сендерге алғыс айтқанда қандай сезімге бөленесіңдер? Сергіту сәті Оқушыларға жасырын сергіту беріледі, өлең сөздерімен өздері сергітуді айтып шығады. Сергіту ———————–баламыз, ————————барамыз. ———————–есейіп, ————————боламыз. Данышпан атамыз бізге Ақботаның қоржынына өзінің алғыс батасын салып жіберіпті. Сол қоржыннан шыққан хатты әр оқушы алып оқиды және оның мағынасын ашып айтып кетесіңдер.(қоржындағы әр бата сөзі кеспе қағазда жазылған)

 Рахмет! Жасың ұзақ болсын! Таудай бол! Өренің өссін! Бақытты бол! Білімді бол! Өнерлі бол! Бағың жансын! Мұратыңа жет! Өнерің өрге жүзсін! Азамат бол! Еліңе қорған бол! Сахналау: Балалар өмірде кездесетін жағдайларға қарай ризашылық білдіруге, алғыс айтуға дағдыландыру мақсатында сахналау ұйымдастырылады. Әлгінде оқыған Данышпан атаның алғыс сөздерін сахналау кезінде қолдануымызға болады.Оқушыларды үш топқа бөлу. Әр топқа жеке-жеке сахналау тапсырмалары беріледі. І топ: Мұғалімнің және сыныптастардың қыз баланы туған күнімен құттықтау сәтін сахналау; ІІ топ: Ағалы-қарындас туыстардың үйге келген қонақтарды күтіп алу сәтін сахналау; ІІІ топ: «Ұландар» тобының қарттар үйіне барып, қайырымды іс жасау сәтін сахналау. (интерактивті тақтада сахналайтын бейнелердің суреттері беріледі) Дәйексөз «Өмірге риза болып, алғыс айт» тақтада жазулы болу керек. -Адам өзінің өмірге келгеніне қуанып, риза болады. Қолындағы барын қанағат тұтып, осының да бар болғанына рахмет деп алғысын білдіреді. Алғыс пен ризашылық білдіру өзіңді, өмірді, өмірде барды бағалаудан басталады. Жаңа ақпарат Балалар, ризашылық пен алғыс сөздерінде көп мағына жатыр. «Адам өз ісіне қанағаттанып, сүйсінген кезде ризашылық сезімге бөленеді. Ал өзіне жасалған жақсылыққа ризашылық білдіруді алғыс дейміз.» Дәптермен жұмыс тапсырма Дәптерде берілген сұлбаға М. Төрежановтың «Алғыс» әңгімесінің мәтіні бойынша кімнің және кімге алғыс айтқанын орналастырыңдар. Бос жолақтарға не үшін алғыс айтқанын жазыңдар.

Қортындылау: –Балалар, жылы сөз, қайрымды іс, жақсы ой, кіршіксіз сезімдеріңді ешкімнен ешқашан аямаңдар, «Рахмет» деген қасиетті сөзді жиі айтыңдар. Адам алғыс пен ризашылықты естіген сайын, жақсылық жасағысы келіп тұратынын естеріңде сақтаңдар. Өмірдің әрбір сәтін бағалай білуге үйреніңдер және Табиғат –Анаға мейірімді күні үшін, көңілді жаңбыры мен ақ қары үшін, жұмсақ ұлпа бұлты үшін, жақын адамдарға қайырымдылығы мен риясыз махаббаты үшін алғыс айтуды ұмытпаңдар. Жүректен жүрекке: Біздің тілек. Ғ. Жұмабаев Бізге ашық күн керек Аспан керек мөп-мөлдір Қуанышқа тұр бөлеп Бақытты өмір төккен нұр Тыныш болып жер беті Түршікпесін денеміз Азамат боп ер жетіп Ағаларға ереміз

**андаыҚазақстанда 1 наурыз — «Алғыс айту күні» болып жарияланды. 29 ақпан-3 наурыз аралығында мектепте Алғыс айту күніне арналған іс-шаралар өтеді. «Мен алғыс айтамын!...» «Сіз кімге алғыс айтар едіңіз?.» сауалнамада бо2929лд**

# ы Анама алғыс!

Жанарымды жайнатқан жөргектегі елде. Еңсесі түзу жан болар ма едім? Құба талды бесігін тербетпегенде. Түн ұйқысын тәркі етіп тынымсыздыққа Қуанышы тасыған еңбектегенде.

Әкеме алғыс! Ұл болсын деп тілеген Ер Түрігімдей. Өмірімде бөрідей болуға баулып Қойынына басатын бөлтірігіндей. Бақытым болар жырымды жария етсем Әуелеген әкемнің еркін үніндей.

Ағаға алғыс! Ұзай кетсем ойлайтын қамымды менің. Бір бәлеге тап болса құрсақтастарым Қапсырмалап,қысатын жанымды демім. Бауырларым болмаса тірегім болған Осыншама айбатты,арынды ма едім?!

 Әпкеге алғыс! Нұсқауымен көрсеткен кәделіні ұқтым. Анамыздан айнымай туылғаннан ақ Иесіне айналған әдемі үміттің. Өшірмейтін жарығын мына әлемдегі Белгісі болып жаралған әдеміліктің.

Ініге алғыс! Жалғасы болып өмірдің тұратын күліп. Деп жүреді:"Ардақтап көтеремін мен Атамыздың аманат,мұратын биік" Қиындыққа кезіксе соққы болатын Менің жаным ол үшін тынатын күйіп.

Ұстазға алғыс! Бағым жанып,батылмен бел асқаныма. Төзіндіріп өмірдің талаптарына Ниеттеген арманның ең асқағына. Арқасында ұстаздың даналар баққан Ой-өрісім бұл күнде тең аспаныма.

Сүйгенге алғыс! "Үйленуге біздерге ерте" деп маған Айтып жүреді,керемет күндер тілейді Шығыс жақтан ңұрланса ертелеп далам. Көздерінде бар әлем әрленіп қалып Күлімсіреп тұрады еркелеп маған.

 Досыма алғыс! Бірге қарсы шығатын қиындықтарға. Ең бақытты ер болып жүретін едім Қысылғанда достарым күйімді ұққанда. Көтеретін еңсемді егіліп,талсам Жақсылықты жамандық зұлым жыққанда.

Еліме алғыс! Балаң едім батаңмен жанатын бағы. Нәтижесі тілектің өзіңнен туған Мына ұлыңның ақын болып жаратылғаны. Қол жеткізіп еліме тарту етемін Биіктікті қыранның қанатындағы.

 Өмірге алғыс! Өнегеңді түсіндім бар күшімменен. Айналайын,тағдырым, қасиетіңнен Келіп тұрар бетіме қарлы шыңменен. Шабыттанған жаныма жауап қатқайсың Ей,өмірім,алғысқа- алғысыңменен!!

1-наурыз- Алғыс айту күні ( Ризашылық пен алғыс)





